stanford-oval/wikipedia huggingface dataset:
Major League Baseball -kausi 2008
Runkosarjan sarjataulukot > American League

| AL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Tampa Bay Rays | 97 | 65 | .599 | - | 57-24 | 40-41 | 10-6 | 774-671 |
| Boston Red Sox | 95 | 67 | .586 | 2.0 | 56-25 | 39-42 | 8-3 | 845-694 |
| New York Yankees | 89 | 73 | .549 | 8.0 | 48-33 | 41-40 | 7-3 | 789-727 |
| Toronto Blue Jays | 86 | 76 | .531 | 11.0 | 47-34 | 39-42 | 6-9 | 714-610 |
| Baltimore Orioles | 68 | 93 | .422 | 28.5 | 37-43 | 31-50 | 5-6 | 782-869 |

| AL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Chicago White Sox | 89 | 74 | .546 | - | 54-28 | 35-46 | 8-4 | 811-729 |
| Minnesota Twins | 88 | 75 | .540 | 1.0 | 53-28 | 35-47 | 8-10 | 829-745 |
| Cleveland Indians | 81 | 81 | .500 | 7.5 | 45-36 | 36-45 | 5-9 | 805-761 |
| Kansas City Royals | 75 | 87 | .463 | 13.5 | 38-43 | 37-44 | 7-6 | 691-781 |
| Detroit Tigers | 74 | 88 | .457 | 14.5 | 40-41 | 34-47 | 3-9 | 821-857 |

| AL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Los Angeles Angels of Anaheim | 100 | 62 | .617 | - | 50-31 | 50-31 | 3-5 | 765-697 |
| Texas Rangers | 79 | 83 | .488 | 21.0 | 40-41 | 39-42 | 5-6 | 901-967 |
| Oakland Athletics | 75 | 86 | .466 | 24.5 | 43-38 | 32-48 | 8-7 | 646-690 |
| Seattle Mariners | 61 | 101 | .377 | 39.0 | 35-46 | 26-55 | 5-7 | 671-811 |
Runkosarjan sarjataulukot > National League

| NL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Philadelphia Phillies | 92 | 70 | .568 | - | 48-33 | 44-37 | 6-7 | 799-680 |
| New York Mets | 89 | 73 | .549 | 3.0 | 48-33 | 41-40 | 9-9 | 799-715 |
| Florida Marlins | 84 | 77 | .522 | 7.5 | 45-36 | 39-41 | 9-5 | 770-767 |
| Atlanta Braves | 72 | 90 | .444 | 20.0 | 43-38 | 29-52 | 3-10 | 753-778 |
| Washington Nationals | 59 | 102 | .366 | 32.5 | 34-46 | 25-56 | 7-7 | 641-825 |

| NL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Chicago Cubs | 97 | 64 | .602 | - | 55-26 | 42-38 | 10-6 | 855-671 |
| Milwaukee Brewers | 90 | 72 | .556 | 7.5 | 49-32 | 41-40 | 12-8 | 750-689 |
| Houston Astros | 86 | 75 | .534 | 11.0 | 47-33 | 39-42 | 5-3 | 712-743 |
| St. Louis Cardinals | 86 | 76 | .531 | 11.5 | 46-35 | 40-41 | 6-12 | 779-725 |
| Cincinnati Reds | 74 | 88 | .457 | 23.5 | 43-38 | 31-50 | 9-8 | 704-800 |
| Pittsburgh Pirates | 67 | 95 | .414 | 30.5 | 39-42 | 28-53 | 12-6 | 735-884 |

| NL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Los Angeles Dodgers | 84 | 78 | .519 | - | 48-33 | 36-45 | 6-12 | 700-648 |
| Arizona Diamondbacks | 82 | 80 | .506 | 2.0 | 48-33 | 34-47 | 4-6 | 720-706 |
| Colorado Rockies | 74 | 88 | .457 | 10.0 | 43-38 | 31-50 | 6-6 | 747-822 |
| San Francisco Giants | 72 | 90 | .444 | 12.0 | 37-44 | 35-46 | 10-5 | 640-759 |
| San Diego Padres | 63 | 99 | .389 | 21.0 | 35-46 | 28-53 | 6-8 | 637-764 |
Postseason

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | League Division Series | League Division Series |  |  | League Championship Series | League Championship Series |  |  | World Series | World Series |
:  
|  | ALDS | ALDS |   |   |  |  |   |   |  |  |
|  | ALDS | ALDS |   |   |  |  |   |   |  |  |
|  |  Boston Red Sox |  3 |   |   |  |  |   |   |  |  |
|  |  Boston Red Sox |  3 |   |   | ALCS | ALCS |   |   |  |  |
|  |  Los Angeles Angels of Anaheim |  1 |   |   | ALCS | ALCS |   |   |  |  |
|  |  Los Angeles Angels of Anaheim |  1 |   |   |  Tampa Bay Rays |  4 |   |   |  |  |
|  |  |  |   |   |  Tampa Bay Rays |  4 |   |   |  |  |
|  |  |  |   |   |  Boston Red Sox |  3 |   |   |  |  |
|  |  Tampa Bay Rays |  3 |   |   |  Boston Red Sox |  3 |   |   |  |  |
|  |  Tampa Bay Rays |  3 |   |   |  |  |   |   | World Series | World Series |
|  |  Chicago White Sox |  1 |   |   |  |  |   |   | World Series | World Series |
|  |  Chicago White Sox |  1 |   |   |  |  |   |   |  Philadelphia Phillies |  4 |
|  | NLDS | NLDS |   |   |  |  |   |   |  Philadelphia Phillies |  4 |
|  | NLDS | NLDS |   |   |  |  |   |   |  Tampa Bay Rays |  1 |
|  |  Los Angeles Dodgers |  3 |   |   |  |  |   |   |  Tampa Bay Rays |  1 |
|  |  Los Angeles Dodgers |  3 |   |   | NLCS | NLCS |   |   |  |  |
|  |  Chicago Cubs |  0 |   |   | NLCS | NLCS |   |   |  |  |
|  |  Chicago Cubs |  0 |   |   |  Philadelphia Phillies |  4 |   |   |  |  |
|  |  |  |   |   |  Philadelphia Phillies |  4 |   |   |  |  |
|  |  |  |   |   |  Los Angeles Dodgers |  1 |   |   |  |  |
|  |  Philadelphia Phillies |  3 |   |   |  Los Angeles Dodgers |  1 |   |   |  |  |
|  |  Philadelphia Phillies |  3 |   |   |  |  |   |   |  |  |
|  |  Milwaukee Brewers |  1 |   |   |  |  |   |   |  |  |
|  |  Milwaukee Brewers |  1 |   |   |  |  |   |   |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kaikki tulokset
Margaret Whiting

Margaret Whiting New Yorkissa 1940-luvun jälkipuoliskolla.
Margaret Whiting (22. heinäkuuta 1924 – 10. tammikuuta 2011) oli yhdysvaltalainen poplaulaja.
Whiting teki ensimmäiset levytykset omalla nimellään 1940-luvun puolivälissä. Hän levytti Capitol Recordsille, Dot Recordsille, Verve Recordsille ja London Recordsille, ja hänellä on tähti Hollywood Walk of Famella.
Whitingilta nousivat listojen kärkeen muun muassa hittisinglet ”A Tree in the Meadow” (1948) ja ”Slipping Around” -duetto (1949) Jimmy Wakelyn kanssa. Hän levytti vielä vuonna 1966 London Recordsille listaykkössinglen ”The Wheel of Hurt”. Hän jatkoi laulamista vanhoille päivilleen.
Whiting sai julkisuutta myös romanttisella suhteellaan, myöhemmin avioliitollaan itseään yli 20 vuotta nuorempaan homopornonäyttelijä Jack Wrangleriin (1946–2009).
Whitingin levytys ”Mama's Pearls” (1956) ei herättänyt Yhdysvalloissa mainittavaa huomiota, mutta Suomessa siitä tuli samana vuonna suurhitti Brita Koivusen ja Olli Hämeen kvintetin versiona, jonka Saukki oli kääntänyt aiheen muuttaen suomeksi nimellä ”Suklaasydän”. Kappale aloitti Suomessa muutamia vuosia kestäneen jazziskelmäkauden ja sen suosiota kuvaa, että sen kertosäkeestä tuli yli 40 vuotta myöhemmin televisio-ohjelman nimi. Brita Koivunen sai ”Suklaasydämestä” kultalevyn vuonna 1960.
Albumit

South Pacific (Peggy Leen & Gordon MacRaen kanssa) (1949)
Margaret Whiting Sings Rodgers and Hart (1950)
Love Songs by Margaret Whiting (1954)
Margaret Whiting Sings for the Starry-Eyed (1956)
Goin' Places (1957)
Margaret (1958)
Margaret Whiting's Great Hits (1959)
Ten Top Hits (1959)
Just a Dream (1960)
Margaret Whiting Sings the Jerome Kern Songbook (1960)
Broadway, Right Now! (Mel Tormén kanssa) (1960)
Past Midnight (1961)
The Wheel of Hurt (1967)
Maggie Isn't Margaret Anymore (1967)
Pop Country (1968)
Too Marvelous for Words (1980)
Come a Little Closer (1982)
The Lady's in Love with You (1985)
Then and Now (1991)
Marien Michel Ngouabi

Marien Michel Ngouabi (s. 3. kesäkuuta 1980) on brazzavillenkongolainen entinen uimari, joka kilpaili vuoden 2000 kesäolympialaisissa Sydneyssä miesten 100 metrin vapaauinnissa. Hän putosi ensimmäisellä kierroksella jäätyään eränsä kuudenneksi. Hänen sijoituksensa oli 69. ajalla 1:00:39. Ngouabi toimi samoissa kisoissa maansa lipunkantajana.
Marien autonominen alue

Marien autonominen alue (niittymariksi Марий автоном вел, ven. Мари́йская автоно́мная о́бласть) oli hallinnollinen alue Venäjän FSNT:ssa Neuvostoliitossa ja käsitti suunnilleen saman alueen kuin nykyinen Marin tasavalta.
Marien autonominen alue perustettiin 4. marraskuuta 1920 marien asuinalueen ydinosasta. Marien autonomisesta alueesta tuli Marin autonominen sosialistinen neuvostotasavalta 5. joulukuuta 1936.
Matti Malin

Matti Henrik Malin (5. tammikuuta 1922 Pori – 25. heinäkuuta 2008) oli suomalainen pikajuoksija. Hän edusti Porin Pyrintöä.
Malin saavutti 200 metrin SM-hopeaa Helsingissä 1946 ja pronssia Turussa 1945. Hänen ennätyksiään ovat 11,0 s 100 metrillä vuodelta 1946 ja 22,6 s 200 metrillä vuodelta 1945. Kummatkin ennätykset ovat käsiaikoja.
Mariem Alaoui Selsouli

| Mitalit | Mitalit | Mitalit |  |
| --- | --- | --- | --- |
|  Mariem Alaoui Selsouli Istanbulissa 2012 (vasemmalla) |  Mariem Alaoui Selsouli Istanbulissa 2012 (vasemmalla) |  Mariem Alaoui Selsouli Istanbulissa 2012 (vasemmalla) |  |
Maa:   Marokko
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Istanbul 2012 | 1 500 m |  |
|  Pronssia | Valencia 2008 | 3 000 m |  |
Mariem Alaoui Selsouli (arab. مريم علوي سلسولي‎, s. 8. heinäkuuta 1984 Marrakech) on marokkolainen keskipitkän matkan juoksija, joka on erikoistunut 1 500 ja 3 000 metrille. Hän on juossut myös 5 000 metriä ja osallistunut kuudesti maastojuoksun MM-kilpailuihin (2002–2007). Hän on jäänyt kahdesti kiinni dopingin käytöstä.
Alaoui Selsouli oli 3 000 metrin viides Debrecenin alle 18-vuotiaiden MM-kilpailuissa 2001 ajalla 9.26,27. Kingstonin alle 20-vuotiaiden MM-kilpailuissa 2002 hän voitti 3 000 metrin hopeaa ajalla 9.16,28 ja sijoittui 1 500 metrillä viidenneksi ajalla 4.16,08. Vuonna 2006 hän oli Moskovan sisäratojen MM-kilpailuissa 3 000 metrin kuudes ajalla 8.55,97 ja Bambousin Afrikan-mestaruuskilpailuissa 5 000 metrin viides ajalla 15.58,50. Osakan MM-kilpailuissa 2007 hän sijoittui 1 500 metrillä neljänneksi ajalla 4.01,52. Vuonna 2008 hän voitti 3 000 metrin pronssia Valencian sisäratojen MM-kilpailuissa ajalla 8.41,66, mutta karsiutui 5 000 metrin alkuerissä Pekingin olympialaisissa.
Alaoui Selsouli oli kilpailukiellossa 22.8.2009–21.8.2011 jäätyään kiinni EPO:n käytöstä. Istanbulin sisäratojen MM-kilpailuissa 2012 hän voitti 1 500 metrin hopeaa ajalla 4.07,78. 6. heinäkuuta 2012 Pariisin Timanttiliigan kilpailussa hän voitti 1 500 metrin juoksun ajalla 3.56,15. Aika olisi ollut kauden kärkitulos ja Marokon ennätys, mutta hänen kisan jälkeen antamassaan dopingnäytteessä todettiin nesteenpoistoainetta. Hän sai kahdeksan vuoden kilpailukiellon ajalle 25.7.2012–24.7.2020.
Alaoui Selsouli on juossut ulkoradoilla 1 500 metriä aikaan 4.00,77 Brysselissä 16. syyskuuta 2011 ja 3 000 metriä aikaan 8.29,52 Monacossa 25. heinäkuuta 2007. Sisäradoilla hän on juossut 1 500 metriä aikaan 4.03,67 (Marokon ennätys) Liévinissä 14. helmikuuta 2012 ja 3 000 metriä aikaan 8.35,86 (Marokon ennätys) Valenciassa 9. helmikuuta 2008. 800 metrillä hänen ennätyksensä on 2.01,55 (juostu Milanossa 18. syyskuuta 2011) ja 5 000 metrillä 14.36,52 (juostu Roomassa 13. heinäkuuta 2007).
Mariem Hassan

Mariem Hassan
Mariem Hassan (arab. مريم حسن‎‎‎; toukokuu 1958 – 22. elokuuta 2015) oli länsisaharalainen laulaja. Hän tuli kansainvälisesti tunnetuksi edustamansa sahrawikansan oikeuksien puolustamisesta lauluillaan. Hän vietti suuren osan elämästään pakolaisleireillä. Hän lauloi hassaniyya-kielellä ja tuli tunnetuimmaksi Polisariota tukevista lauluistaan. Hänen tyyliään on kuvattu muun muassa "aavikkobluesiksi".
Hassan syntyi Espanjan hallitsemalla Saharan alueella. Hänen vanhempansa olivat Mohamed ja Erguia. Isä vietti vaeltavaa elämää paimentaen vuohia ja kameleita. Perheen kymmenestä lapsesta kolme kuoli taisteluissa Marokkoa vastaan. Hassan joutui 13-vuotiaana pakkonaitetuksi, mutta pääsi kätköön veljiensä avulla, jolloin häät peruttiin. Hassan aloitti laulamisen ja rummunsoiton äitinsä ja muiden naisten kanssa uskonnollisissa kokoontumisissa torstai-iltana, islamin pyhäpäivän aattona. Teini-ikäisenä Hassan ryhtyi poliittisesti aktiiviseksi. Elokuussa 1975 hän lauloi Polisarion kokouksessa, jonka hajotti Espanjan poliisi. Saman vuoden lokakuussa Espanja vetäytyi alueelta ja Marokko julisti alueen omakseen. Hassan perheineen pakeni Algeriaan ja asettui pakolaisleireille. Hassan aloitti työskentelyn sairaanhoitajana vuonna 1977 ja liittyi vuonna 1978 päälaulajana El Wali -yhtyeeseen, joka perustettiin Polisarion perustaja El-Ouali Mustapha Sayedin kunniaksi. Yhtye kiersi pakolaisleireillä rohkaisemassa taistelijoita ja matkusti Eurooppaan levittämään Polisarion sanomaa.
Hassanin kotimaan sota Marokon kanssa päättyi vuonna 1991, mutta tilanne pysyi ratkaisemattomana ja Länsi-Sahara kiisteltynä alueena. Hassan jatkoi laulamista ja liittyi vuonna 1998 Leoyad-yhtyeeseen, joka kiersi Euroopassa ja levytti. Vuonna 2005 julkaistiin Hassanin ensimmäinen sooloalbumi, Deseos. Suosionsa kasvaessa hän sairastui rintasyöpään, johon hän sai kirurgista hoitoa ja kemoterapiaa Espanjassa. Vuonna 2007 espanjalainen tuottaja ja manageri Manuel Domínguez teki Hassanista dokumentin Mariem Hassan: la voz del Sáhara. Hassan esiintyi Womad-festivaalien yhteydessä muun muassa Charlton Parkissa vuonna 2009 ja Australiassa sekä Uudessa-Seelannissa seuraavana vuonna. Toisen sooloalbluminsa (El Aaiun Egdat) Hassan julkaisi vuonna 2012. Siitä tuli myyntimenestys eurooppalaisilla maailmanmusiikkilistoilla. Hassan piti viimeisen konserttinsa vuonna 2014. Hänen syöpäsairautensa levisi luihin, ja hän palasi elokuun alussa 2015 pakolaisleirille, jossa kuoli.
Hassanilla oli ensimmäisestä avioliitosta Hamadi Breikan kanssa kolme lasta: Ahmed, Nina ja Fatimetu. Avioliitto päättyi eroon, mutta Hassan meni uusiin naimisiin Bachir Mohamedin kanssa ja sai tämän kanssa kaksi lasta: Salemin ja Agalian.
Maria Kochetkova

| Maria Kochetkova |
| --- | --- |

Henkilötiedot
Syntynyt: 7. toukokuuta 1984 (ikä 40) Moskova, Neuvostoliitto
Ammatti:  balettitanssija
Aiheesta muualla
Kotisivu
Maria Kochetkova (s. 7. toukokuuta 1984 Moskova, Neuvostoliitto) on venäläinen balettitanssija.
Hän opiskeli Bolšoin balettiakatemiassa. Hän voitti Prix de Lausanne -balettikilpailun vuonna 2002. Sittemmin Kochetkova on työskennellyt balettiryhmissä Royal Ballet, Englannin kansallisbaletti, San Franciscon baletti ja American Ballet Theatre.  Kochetkova on vieraillut useissa muissa balettiryhmissä.
Vuonna 2020 Kochetkova liittyi Suomen Kansallisbalettiin ja tanssi Helsingissä kauden 2020–2021.
Aiheesta muualla

Virallinen sivusto (englanniksi)
Marie Jules César Lelorgne de Savigny

Marie Jules César Lelorgne de Savigny (5. huhtikuuta 1777 Provins, Ranska – 5. lokakuuta 1851 Galés, Ranska) oli ranskalainen eläintieteilijä.
Lelorgne de Savigny osallistui eläintieteilijänä Napoleon Bonaparten sotaretkelle Egyptiin 1798–1802. Egyptissä hän tutki erityisesti selkärangattomia eläimiä. Jo ennen Egyptin-retkeä hän oli käynyt Kiinassa.
Hän oli Ranskan tiedeakatemian jäsen ja myös Amsterdamin, Edinburghin ja Oxfordin akatemioiden jäsen.
Lelorgne de Savigny kuvaili ja nimesi lukuisia lintulajeja, muun muassa keisarikotkan. Hän nimesi uudelleen kalasääsken, jolle Linné jo oli aiemmin antanut nimen Falco haliaeetus 1758. Savigny sijoitti sääksen aivan omaan sukuunsa, jolle hän antoi kreikkalaisen taruston mukaan sukunimeksi Pandion.
Teoksia

Histoire naturelle et mythologique de l'ibis (1805).
Système des oiseaux de l'Égypte et de la Syrie (1811).
Mémoires sur les animaux sans vertèbres (1816–1820).
Mari Rantasilan diskografia

| 0 | 1 | 2 |
| --- | --- | --- |
 Mari Rantasila Helsingin kirjamessuilla vuonna 2013.
Julkaisut
| ↙Studioalbumit | 10 |  |
| ↙Singlet | 10 |  |
| ↙Mukana levyillä | 5 |  |
Tämä artikkeli on Mari Rantasilan diskografia.
Studioalbumit

Salainen elämä (EMI,  1987)
Auringossa (EMI,  1989)
Kaipuun kääntöpiiri (Sonet, Polygram,  1993)
Vain rakkaus (Edel,  2000)
Mari Rantasila – Klassikot (2000)
Meidän matka (Edel,  2001)
Jotain ohi on... (2003)
Aikamatka (2004)
Kummalliset unet – Hectorin lauluja (2008)
Mari Rantasila 2020 (2020)
Singlet

Lemmen aakkoset (1989)
Juhlat salissa (1993)
Hei me lennetään (1993)
Neppari-Ari (1994)
Kun taas sinut nähdä saan (2000)
Ois vaan kiva tietää (2013)
Hei Maija (2013)
Mukana levyillä

Kumijalka (1996)
YUP: Alla jalavapuun (1996)
Samuli Edelman: Lokki ja mä (2001)
Jalometallia kokoelma (2003)
Velhovaarin lauluja (2014)
Aiheesta muualla

Mari Rantasila Discogsissa. (englanniksi)
Mari Rantasila  AllMusicissa (englanniksi)
Matti Manninen

Matti Manninen on muun muassa seuraavien henkilöiden nimi:
Matti Manninen, Jyväskylän yliopiston rehtori
Matti Manninen, kilpapyöräilijä
Matti Manninen, salibandyn pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Manninen”, voi hakea sivunnimihaulla, laajalla sivunnimihaulla tai tekstihaulla.
Matti Manninen (salibandyn pelaaja)

| Matti Manninen> Henkilötiedot |
| --- | --- |
Syntynyt: 19. tammikuuta 1990 (ikä 34) Suomi
Salibandyn pelaaja
Lempinimi:  Mane
Pelipaikka:  Keskushyökkääjä
Seura:  Trackers
Pelinumero:  14
| Urheilijan ura> Junioriseurat |
| --- | --- | --- | --- |
 2008–2010: RuRu Trackers
Seurat
| Vuodet | Seura | Ottelut (M+S=P) | Ottelut (M+S=P) |
| 2010– | Trackers | 2 (0+0=0) | 2 (0+0=0) |
 Seurajoukkueuran tilastot kattavat vain kansalliset sarjat.
Matti Manninen (s. 19. tammikuuta 1990) on suomalainen salibandyn pelaaja. Keskushyökkääjänä pelaava Manninen edustaa Salibandyliigassa pelaavaa Trackersia.
Manninen on edustanut junioritasolla RuRua ja Trackersia.
Marie Kettnerová

Marie Kettnerová (4. huhtikuuta 1911 Praha – 28. helmikuuta 1998 Lontoo) oli tšekkoslovakialainen pöytätennispelaaja. Hän voitti 1930-luvulla kuusi maailmanmestaruutta. Naisten kaksinpelin hän voitti ensimmäisenä ei-unkarilaisena pelaajana vuosina 1934 (turnaus pelattiin joulukuussa 1933) ja 1935.
Saavutukset > MM-mitalit

Naisten kaksinpeli
Kultaa 1934, 1935
Pronssia 1936, 1937, 1939
Naisten nelinpeli
Kultaa 1936 (parina Marie Šmídová)
Hopeaa 1935
Pronssia 1934, 1937, 1939
Sekanelinpeli
Hopeaa 1935, 1937, 1939
Pronssia 1938
Naisten joukkuekilpailu
Kultaa 1935, 1936, 1938
Hopeaa 1939
Pronssia 1934, 1937, 1947, 1948, 1950
Lähde:
Matkaopas (täsmennyssivu)

Matkaopas tarkoittaa seuraavia:
matkaopas, matkailualan opastustehtävissä toimiva henkilö
matkaopas, jonkin alueen nähtävyyksiä, majoitusmahdollisuuksia ynnä muuta esittelevä opaskirja
Matkaoppaat, suomalainen televisio-ohjelmaformaatti
Matkaopas-lehti, suomalainen matkailualan lehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matkaopas”, voi hakea sivunnimihaulla, laajalla sivunnimihaulla tai tekstihaulla.
Matti Malkamäki

Lapuan sotakoulun johtokunta vuonna 1923. Matti Malkamäki toisena oikealta. Kuvan muut henkilöt ovat vasemmalta oikealle Kustaa Tiitu, Aukusti Antila ja Vihtori Kosola.
Matti Malkamäki (o.s. Kangas, 17. helmikuuta 1867 Ylistaro – 17. toukokuuta 1937 Ylistaro) oli herännäisiin kuulunut eteläpohjalainen maanviljelijä. Malkamäki kuului 1930-luvun alussa Lapuan liikkeen valtuuskuntaan.
Ylistaron Untamalankankaalla syntynyt Malkamäki meni 1886 naimisiin herännäisyyden johtohenkilöihin kuuluneen maanviljelijä Juho Malkamäen tyttären Marian kanssa. Hän oli Malkamäen tilalla Karhumäen kylässä kotivävynä 14 vuoden ajan ja sitten talon isäntänä. Malkamäki oli mukana perustamassa Ylistaroon osuusmeijeriä ja oli pitkään Ylistaron kunnanvaltuuston jäsenenä. Hän kuului myös Karhumäen kristillisen kansanopiston johtokuntaan ja oli opiston rahaston- ja taloudenhoitajana opiston perustamisesta 1927 lähtien.
Malkamäki oli mukana 1900-luvun alussa aktivistien toiminnassa ja jääkäriliikkeessä ja osallistui Etelä-Pohjanmaalla Suomen sisällissotaan valkoisten joukoissa. 1930-luvun alussa hän osallistui talonpoikaismarssiin 1930 ja oli Lapuan liikkeen valtuuskunnan jäsenenä edustaen siellä heränneitä. Malkamäki kuoli 70-vuotiaana kotonaan toukokuussa 1937 keuhkokuumeeseen.
Suomen sisällissodan aikana kaatunut jääkärivänrikki Vilhelm Malkamäki oli Matti Malkamäen poika. Toinen poika Juhani Malkamäki (1888–1944) oli lääketieteen lisensiaatti, joka oli mukana jääkäriliikkeessä ja toimi myöhemmin kunnanlääkärinä ja oli Suomen Joutsenen lääkärinä 1935–1936 laivan purjehtiessa Etelä-Amerikan ympäri.
Marien Ngouabi

| Marien Ngouabi |
| --- | --- |

Kongon valtionpäämies
 1. tammikuuta 1969 – 18. maaliskuuta 1977.  
Edeltäjä:  Alphonse Massamba-Débat
Seuraaja:  Joachim Yhombi-Opango
Henkilötiedot
Syntynyt: 31. joulukuuta 1938 Ombellé
Kuollut: 18. maaliskuuta 1977 (38 vuotta) Brazzaville
Tiedot
Puolue:  Kongon työväenpuolue (PCT)
Sotilaspalvelus
Palvelusmaa(t):  Ranska
Palvelusvuodet:  1962–1966
Sotilasarvo:  luutnantti
Joukkoyksikkö:  Pointe-Noire
Marien Ngouabi  (vaihtoehtoinen kirjoitustapa N’Gouabi; 31. joulukuuta 1938 Ombellé – 18. maaliskuuta 1977 Brazzaville) oli Kongon tasavallan valtionpäämies vuosina 1968–1977. Hän sai sotilaskoulutuksen Ranskassa 1960-luvun alussa.
Hän kaappasi vallan vuonna 1968 syrjäyttäen presidentti Alphonse Massamba-Débatin yksipuoluehallinnon. Ngouabi jatkoi edeltäjänsä sosialistista politiikkaa, mutta perustuí oman puolueensa, Kongon työväenpuolueen (PCT). Vuonna 1970 hän julisti Kongon marksilaiseksi kansantasavallaksi, ja PCT:n sen ainoaksi sallituksi puolueeksi. Vuonna 1977 salamurhaaja surmasi Ngouabin 18. maaliskuuta.
Ngouabin kuolinpäivä on kansallinen juhlapäivä Kongossa.
Matkaopas (kirja)

Matkaopas on jonkin alueen nähtävyyksiä, majoitusmahdollisuuksia ynnä muuta esittelevä opaskirja. Matkaopas voi olla myös verkkosivusto.
Matkaoppaiden edeltäjä on periplus, joka on monen kreikan- ja latinankielisen rannikkopurjehduksen kuvauksen nimi. Ensimmäisen nykyaikaisen matkaoppaan on julkaissut 1828 leipzigilainen kustantamo Karl Baedeker, ensimmäisen suomalaisen on julkaissut 1895 Suomen Matkailijayhdistys.
Matkaoppaat ilmestyvät usein sarjoina, esimerkkeinä Lonely Planet, joka oli alkujaan suunnattu reppumatkailijoille, ja WSOY:n julkaisemat ulkomaisten oppaiden pohjalta suomennetut Kaupunkikirjat ja Taskuoppaat sekä Tammen julkaisema Berlitz.
Matkaoppaiden kirjo on laaja. Ne voivat keskittyä karttoihin, niissä voidaan esitellä hotelleja ja ravintoloita tai panostaa kulttuuriin. Matkaopasmarkkinoita hallitsevat suuret ulkomaiset kustantajat, Suomessa tehdään alkuperäisiä oppaita vain suosituimmista matkakohteista.